Príloha č. B.1: Podrobná špecifikácia predmetu zákazky

# Úvod

Mesto Košice prevádzkuje Integrovaný informačný systém mesta Košice v rámci projektu Elektronizácia služieb mesta Košice, jeho hlavným cieľom a účelom projektu Elektronizácia služieb mesta Košice je sprístupniť služby poskytované Magistrátom mesta Košice a úradmi mestských častí mesta Košice občanom a podnikateľom elektronicky.

Predmetom zákazky Malé zlepšenia eGov služieb mesta Košice je rozvoj existujúcej funkcionality projektu Elektronizácia služieb mesta Košice, tak aby bola zvýšená kvalita a rozšírené portfólio poskytovaných elektronických služieb pre občanov, ako aj podnikateľov. Mesto v súčasnosti prevádzkuje 101 elektronických služieb v rámci Integrovaného informačného systému, v ktorom mesto Košice ako aj podriadené školské organizácie prevádzkuje aj informačné agendové systémy, GIS a elektronickú registratúru. V súčasnosti je potreba vzájomne tieto systémy integrovať vo väčšom rozsahu. Dôvodom sú požiadavky vyplývajúce z legislatívy zameranej na zníženie byrokratickej záťaže občanov a rozvoj funkčných požiadaviek eGovernmentu na Slovensku smerujúcej k minimalizácii povinného kontaktu občanov a podnikateľov smerom k mestu. Projekt predpokladá rozšírenie  
a vybudovanie nových integrácií na registre štátu, agendové systémy mesta. Je potrebné dodržať stav exitujúcej architektúry Integrovaného informačného systému mesta. Pri rozšírení systému nie sú požadované žiadne architektonické úpravy. V existujúcich systémoch vzniknú nové elektronické služby a elektronické formuláre. Naďalej musí byť rešpektovaná servisne orientovaná architektúra Integrovaného informačného systému mesta Košíc.

Cieľom tohto projektu sú tri oblasti: zavedenie proaktivity do elektronických služieb mesta, vybudovanie nových elektronických služieb a ich zmeny v agendových aplikácií mesta Košíc, zabezpečenie integrácie v rámci integrovaného systému mesta Košíca registrov štátu. Cieľom projektu je zvýšenie kvality, štandardu a dostupnosti eGovernment služieb pre občanov a podnikateľov. Dôležitým indikátorom kvality elektronických služieb je aj rýchlosť a presnosť vybavenia elektronickej služby zo strany mesta. Preto je komplementárnym cieľom projektu aj zvýšenie efektivity práce zamestnancov mesta formou novými prostriedkami IKT vo forme nových agendových modulov  
a spoločnej integrácie.

**Verejný obstarávateľ požaduje dodanie predmetu zákazky v rozsahu v zmysle štúdie uskutočniteľnosti, ktorá je neoddeliteľnou súčasťou týchto súťažných podkladov a je dostupná aj na nasledujúcom linku:**

[https://metais.vicepremier.gov.sk/studia/detail/824e7936-c1ba-ed22-5f27-4e2558529f5b?tab=basicForm](https://eur03.safelinks.protection.outlook.com/?url=https%3A%2F%2Fmetais.vicepremier.gov.sk%2Fstudia%2Fdetail%2F824e7936-c1ba-ed22-5f27-4e2558529f5b%3Ftab%3DbasicForm&data=04%7C01%7Cterezia.vysocka%40kosice.sk%7C72b548d533224513f11408d92b3fcb4f%7C3654e73883984ec7970d4f004988265f%7C0%7C0%7C637588375278898838%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=oxzAbOTqUakhJvRzf6IAUhCUQDqP%2BYHfMHKzP8w8Y0A%3D&reserved=0)